Public procurement notice: Contract Notice
Published: 2023-04-05
Buyer: Fredericia Havn A/S
Country: DK
Contract type: Works
Procedure: Restricted procedure
CPV classification: 45241000: Harbour construction work | 45241100 | 45241300 | 45241500
Estimated value: 150000000 DKK
Submission deadline: 2023-05-01
Award criteria: Lowest price

Technical requirements: Projektet der benævnes ADP Fredericia Havn A/S – Kaj 23, midterpier og Ro-Ro lejer, omhandler udvidelse af ADP’s Ro-Ro faciliteter i Fredericia Havn med 2 nye Ro-Ro lejer placeret ved ny Kaj 23, som ligger mellem nuværende Kaj 22 og Kaj 24. Overordnet indebærer etablering af Kaj 23, en ca. 200 m lang midterpier/bropier samt et Ro-Ro-leje på begge sider af midterpieren, og et tilhørende bagareal der danner sammenhæng med de øvrige havnearealer i området.
Projektet består af udbygning omkring den eksisterende kystlinje, hvor der skal fyldes op for at give mulighed for kørsel til/fra RO/RO-skibene, og sikre sammenhæng til de eksisterende arealer for oplag. Opfyldet inddæmmes bag stålspuns, og der etableres to RO/RO-lejer.
Som en del af projektet nedbrydes den eksisterende Kaj 23, som i dag fungerer som kemikaliekaj for DanGødning og Nippon Gases. Kemikaliekaj retableres i forbindelse med den nye pier.
Derudover etableres en pier, der af hensyn til minimalt uddybningsarbejde, udføres som et armeret betonbrodæk på stålrørspæle. Pieren udføres med en længde på ca. 200 m og en bredde på 18 m. Brodækket anlægges i kote +2,5 m for at sikre optimale forhold for de skibsstørrelser, der forventes at anløbe pieren (RO/RO- samt kemikalieskibe). Foruden dette, sikrer et dæk i kote +2,5 m mod de mest ekstreme hændelser.
På begge sider af midterpieren etableres armerede beton RO/RO-ramper, der udføres med en bredde på 30 m. Ramperne er, i dialog med brugerne, tilpasset de skibe, der forventes at anløbe ramperne.
Begge lejer designes for en vanddybde på 10,2 m, hvilket betyder, at der skal uddybes i den inderste del. Der skal derudover uddybes pga. dårlige funderingsforhold. Hvor der er lavest vanddybde, udlægges erosionssikring, for at modvirke påvirkningen fra skibenes skruevand.
Hele kajarealet udføres med asfaltbelægning, og midterpieren apteres bl.a. med belysningsmaster, rørledninger og lign.
Der er generelt regnet med en levetid på 50 år for konstruktionerne, med forventet løbende vedligeholdelse i perioden. I forbindelse med udformningen af det nye anlæg er der taget hensyn til en potentiel vandstandsstigning over de kommende 25-30 år på størrelsesordenen 25 cm, ligesom der også tages hensyn til forventede sætninger af kajerne mv. over de kommende 25-30 år i størrelsesordenen 20-25 cm.
Ansøgere med de bedste referencer baseret på en vurdering – i uprioriteret rækkefølge – (i) relevansen af referencerne (jo mere sammenlignelig med nærværende projekt, jo bedre), (ii) værdien og/eller størrelsen af referencerne (jo højere værdi og/eller jo større størrelse, jo bedre), (iii) antallet af relevante referencer (jo højere antal, jo bedre), og (iiii) samt perioden/tidspunktet for hvornår referencerne er udført (jo nyere, jo bedre).
Tilbudsgivers økonomiske og finansielle formåen vurderes på baggrund af oplysninger om tilbudsgivers nøgletal for de seneste tre års afsluttede regnskabsår samt tilbudsgivers forsikringsdækning på erhvervs- og produktansvarsforsikring.
Forsikring: 		Tilbudsgiver har en forsikringssum på erhvervs- og produktansvarsforsikring med mindst 10 mio. DKK i dækningsomfang for personskade og 20 mio. DKK for tingskade
Tilbudsgivers tekniske og faglige formåen vurderes på baggrund af liste over de mest sammenlignelige projekter, herunder kaj-, beton- og opfyldningsarbejder indenfor inden for de seneste 10 kalenderår. Der vedlægges maksimalt 5 referencer. Hver reference skal indeholde følgende oplysninger:
- Beskrivelse af ydelser som specifikt relaterer til eller kan sammenlignes med ydelser i nærværende projekt
Tilbudsgiver må ikke være omfattet af udelukkelsesgrundene i udbudslovens §§ 134a-137, jf. § 10 i forsyningsvirksomhedsbekendtgørelsen.
I henhold til Rådets forordning (EU) 2022/576 af 8. april 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine, ifølge artikel 5k gælder et forbud mod at tildele kontrakter til russiske selskaber og russisk kontrollerede selskaber mv.


Award value: 150000000